**Likumprojekta „Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Pievienotās vērtības nodokļa likumā” (turpmāk – likumprojekts) izstrādāts, lai izpildītu Ministru kabineta sēdes 2015. gada 27. janvāra protokollēmuma Nr. 5, 81. § “Latvijas Republikas nostājas projekts uz Eiropas Komisijas 2014. gada 26. novembra formālo paziņojumu pārkāpuma procedūras lietā Nr. 2014/2233” 4.punktā doto uzdevumu un Ministru kabineta 2015.gada 25.augusta sēdes protokollēmuma Nr.41 43.§ “Informatīvais ziņojums “Par iespējām palielināt ieņēmumus”” 2.16. un 2.23.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 1. Pašreiz saskaņā ar Pievienotās vērtības nodokļa likuma (turpmāk – PVN likums) 52. panta pirmās daļas 25. punkta “b” apakšpunktu, ar PVN neapliek dzīvojamās mājas pārvaldīšanas pakalpojumu, saskaņā ar pārvaldīšanas līgumā iekļautajiem maksājumiem. Tāpat arī PVN likuma 52.panta pirmās daļas 8.punkta “b” apakšpunkts paredz, ka dzīvokļu īpašnieku kooperatīvo sabiedrību sniegtajiem dzīvojamo māju uzturēšanas un pārvaldīšanas pakalpojumiem to biedriem ir piemērojams PVN atbrīvojums. Savukārt Padomes 2006. gada 28. novembra direktīva 2006/112/EK par kopējo pievienotās vērtības nodokļa sistēmu (turpmāk – PVN direktīva) neparedz nosacījumu, ka ar PVN neapliek dzīvojamo māju pārvaldīšanas pakalpojumu. Tādejādi veidojas neatbilstība starp PVN likumu un PVN direktīvu. Par iepriekš minēto neatbilstību 2014. gada 11. februārī Eiropas Komisija EU PILOT 6103/14/TAXU procedūras lietas ietvaros nosūtīja pirmo informācijas pieprasījumu, savukārt 2014. gada 26. novembrī Latvija saņēma Eiropas Komisijas formālo paziņojumu pārkāpuma procedūras lietā Nr. 2014/2233.Jāatzīmē, ka pēc būtības tiesiskais regulējums attiecībā uz PVN piemērošanu iedzīvotājiem sniegtajiem dzīvojamās mājas uzturēšanas un apsaimniekošanas pakalpojumiem nav mainījies pēc Latvijas iestāšanās Eiropas Savienībā. PVN likuma (stājās spēkā 2013.gada 1.janvārī un aizstāja likumu “Par pievienotās vērtības nodokli”) 52. panta pirmās daļas 25.punkta “b” apakšpunktā tika iestrādāta likuma “Par pievienotās vērtības nodokli” 6.panta pirmās daļas 14.punkta “b” apakšpunkta norma, balstoties uz kuru šobrīd ar PVN neapliek iedzīvotājiem sniegto dzīvojamās mājas pārvaldīšanas pakalpojumu saskaņā ar pārvaldīšanas līgumā iekļautajiem maksājumiem. Tāpat arī PVN regulējums attiecībā uz dzīvokļu īpašnieku kooperatīvo sabiedrību sniegtajiem dzīvojamo māju uzturēšanas un pārvaldīšanas pakalpojumiem to biedriem pēc būtības nav mainījies pēc Latvijas iestāšanās Eiropas Savienībā.Regulējuma mērķis ir veikt grozījumus PVN likumā, saskaņojot to ar normatīvo regulējumu PVN direktīvā, un vienlaikus izpildot Latvijai ar PVN direktīvu uzliktos pienākumus. Tādejādi ar šo likumprojektu no PVN likuma tiks izslēgts 52. panta pirmās daļas 8.punkta “b” apakšpunkts un 25. punkta “b” apakšpunkts un precizēts 52.panta ceturtās daļas 8.punkts, kas nosaka Ministru kabineta kompetenci attiecībā uz dzīvojamo māju pārvaldīšanas pakalpojumiem.Lai nodokļu maksātāji un iedzīvotāji sagatavotos izmaiņām attiecībā uz PVN režīma piemērošanu dzīvojamās mājas pārvaldīšanas pakalpojumam, grozījumi stāsies spēkā 2016.gada 1.jūlijā.2. PVN direktīvas 132.panta pirmās daļas “n” apakšpunkts nosaka, ka konkrētus kultūras pakalpojumus un ar tiem cieši saistītas preces, ko, attiecīgi, sniedz vai piegādā publisko tiesību subjekti vai citas kultūras organizācijas, ko atzinusi attiecīgā dalībvalsts, atbrīvo no PVN. Minētais PVN direktīvas regulējums ir obligāta norma, kas jāpārņem katras Eiropas Savienības dalībvalsts nacionālajos tiesību aktos, tomēr dalībvalstij ir zināma rīcības brīvība, nosakot kultūras organizācijas, kuru sniegtajiem kultūras pakalpojumiem būtu piemērojams atbrīvojums no PVN. Turklāt ir jāņem vērā, ka atbilstoši Eiropas Savienības regulējumam visi PVN atbrīvojumi ir jāpiemēro šauri, jo tie ir izņēmumi no vispārējā PVN maksāšanas principa.Savukārt PVN direktīvas 133.panta 1.punkta “a” apakšpunkts nosaka, ka dalībvalstij ir tiesības noteikts, ka valsts atzītās kultūras organizācijas nedrīkst pastāvīgi censties gūt peļņu, bet peļņa, kas radusies, ir jānovirza pakalpojumu turpināšanai un uzlabošanai. Atbilstoši PVN likumam šobrīd PVN atbrīvojumu kultūras pakalpojumiem, kas minēti PVN likuma 52.panta pirmās daļas 17.punktā, var piemērot jebkura persona, arī privātpersona (t.i., PVN direktīvā minētā kultūras organizācija), ja vien tā, sniedzot šos pakalpojumus, sistemātiski negūst peļņu, bet ja gūst peļņu, tad tikai tad, ja tā gūto peļņu novirza vai iegulda šo pakalpojumu sniegšanas pilnveidošanai. PVN piemērošanas nolūkā vēsturiski Latvijā jēdziena “kultūras organizācija” izpratne balstās uz Kultūras institūciju likumā minēto kultūras institūcijas izpratni. Saskaņā ar minēto likumu Kultūras institūciju darbības pamatmērķis ir kultūras vērtību radīšana, izplatīšana vai saglabāšana.Kultūras institūciju likuma 2.panta otrā daļa paredz, ka kultūras institūcija atbilstoši savas darbības pamatmērķim veic vienu vai vairākas no šādām funkcijām:1) rada, uzkrāj, saglabā, pēta, dara pieejamas vai popularizē kultūras vērtības;2) veic kultūrizglītojošo darbu;3) organizē kultūras pasākumus;4) vāc, uzkrāj, vērtē un analizē kultūras informāciju un nodrošina tās pieejamību sabiedrībai;5) organizē profesionālo apmācību kultūras jomā nodarbinātajiem;6) finansiāli atbalsta kultūras aktivitātes;7) rosina sabiedrībā interesi par kultūru un apmierina sabiedrības kultūras vajadzības;8) veicina jebkura sabiedrības locekļa iespēju sevi radoši izpaust un pilnveidot amatiermākslā un tautas mākslā.Tomēr institūcijas, kuras finansiāli atbalsta kultūras aktivitātes, bet kuru darbības pamatmērķis nav kultūras vērtību radīšana, izplatīšana vai saglabāšana, netiek uzskatītas par kultūras institūcijām (Kultūras institūciju likuma 2.panta trešā daļa).Secināms, ka jebkura persona, veicot kādu no Kultūras institūciju likumā minētajām funkcijām, un ja šīs personas darbības pamatmērķis atbilst šajā likumā noteiktajam pamatmērķim, ir uzskatāma par kultūras institūciju, līdz ar to tās šobrīd var neaplikt ar PVN kultūras pakalpojumus, kas minēti PVN likuma 52.panta pirmās daļas 17.punktā. Tomēr var pieņemt, ka ne vienmēr PVN atbrīvojuma piemērošanā tiek ņemts vērā Kultūras institūciju likuma 2.panta trešajā daļā minētais, un PVN atbrīvojumu piemēro arī dažādu tā saukto popkultūras pasākumu organizētāji, kuru darbība galvenokārt ir ar komerciālu raksturu, jo PVN likuma 52.panta otrajā daļā minēts, ka kultūras pakalpojumiem PVN atbrīvojumu piemēro arī personas, kas nav publiskas personas, ja, sniedzot šos pakalpojumus, sistemātiski netiek gūta peļņa vai, ja peļņa tiek gūta,- gūto peļņu novirza vai iegulda šo pakalpojumu sniegšanas pilnveidošanai. Tādējādi šāda PVN atbrīvojuma piemērošana minētajiem kultūras pakalpojumiem, neatbilst PVN likuma 52.panta pirmās daļas 17.punktā iekļautās normas sākotnējam mērķim, un ir nepieciešamas precizēt šī PVN atbrīvojuma piemērošanas jomu, skaidri minot PVN likumā personu loku, kurām ir tiesības piemērot šo PVN atbrīvojumu. Kultūras ministrijas ieskatā PVN atbrīvojumu attiecībā uz tādiem kultūras pakalpojumiem kā teātra un cirka izrādēm un koncertiem būtu tiesības piemērot šādām personām:1) publisko tiesību subjektiem - valsts un pašvaldību iestādes, kuras organizē attiecīgi koncertus, teātra un cirka izrādes (piemēram, Latvijas Nacionālais kultūras centrs attiecībā uz Dziesmu un deju svētkiem; Valsts izglītības satura centrs attiecībā uz Latvijas Skolu jaunatnes dziesmu un deju svētku rīkošanu). Tas ietver arī pašvaldību iestādes - kultūras centrus un pašvaldību kultūras iestādes. 2) kultūras institūcijas, kuras veic deleģētas kultūras funkcijas saskaņā ar Valsts pārvaldes iekārtas likumu vai Kultūras institūciju likumu deleģētu vai ar pilnvarojumu nodotu valsts vai pašvaldības deleģētu kultūras funkciju vai uzdevumu izpildei. Kultūras funkcijas vai uzdevumi šobrīd ir deleģēti šādām institūcijām: - valsts kapitālsabiedrības, kuras pilda deleģētas kultūras funkcijas un uzdevumus atbilstoši Kultūras institūciju likuma 23.panta otrajai daļai; - pašvaldību kapitālsabiedrības, kuras pilda valsts vai pašvaldības deleģētas kultūras funkcijas (tās ir reģionālās koncertzāles apsaimniekojošās kapitālsabiedrības). Kultūras ministrija šādu funkciju ir deleģējusi 4 kapitālsabiedrībām – reģionālo koncertzāļu apsaimniekotājiem, arī pašvaldībās pastāv prakse slēgt šādus līgumus (piemēram, Jūrmalas dome ir noslēgusi kultūras funkcijas deleģēšanas līgumu ar pašvaldības SIA „Dzintaru koncertzāle”*)*; - biedrības un nodibinājumi, kuras pilda valsts deleģētas kultūras funkcijas un/vai uzdevumus;3) sabiedriskā labuma organizācijas, ievērojot, ka atbilstoši Sabiedriskā labuma organizāciju likuma 3.pantam attiecīgās biedrības, nodibinājumu un reliģiskās organizācijas un to iestādes, kurām piešķirts sabiedriskā labuma organizācijas statuss, ienākumus izlieto darbībām, kuras nav komerciāla rakstura un kuras vērstas uz sabiedriskā labuma darbības nodrošināšanu. Ar veicamajiem grozījumiem tiek noteikts, ka PVN atbrīvojums ir piemērojams tādiem kultūras pakalpojumiem (teātra un cirka izrādes, koncerti), kurus sniedz publiskas personas, kā arī privātpersonas, kuras veic tai deleģētu pārvaldes uzdevumus kultūras jomā, un sabiedriskā labuma organizācijas, kuru veic sabiedriskā labuma darbību kultūras jomā. Līdz ar to tiks nošķirtas kultūras institūcijas, kuras pasākumus rīko komerciālu mērķu sasniegšanai, no kultūras institūcijām, kuras pasākumus rīko sabiedriskā labuma darbības ietvaros un tādu kultūrpolitikas mērķu sasniegšanai, kuri sniegti saskaņā ar valsts vai pašvaldības deleģētu kultūras funkciju.Vienlaikus ir nepieciešams noteikt pārejas periodu, ja attiecībā uz tādiem kultūras pakalpojumiem kā teātra un cirka izrādēm un koncertiem, biļešu tirdzniecība ir sākta līdz grozījumu spēkā stāšanās. Šī regulējuma mērķis ir atbilstoši PVN direktīvas regulējumam precizēt PVN atbrīvojuma piemērošanu attiecībā uz tādiem kultūras pakalpojumiem kā teātra un cirka izrādēm un koncertiem. Likumprojekts stāsies spēkā 2016.gada 1.janvārī. |
| 3. | Projekta izstrādē iesaistītās institūcijas | Valsts ieņēmumu dienests (turpmāk – VID), Kultūras ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Grozījumi PVN likumā jo īpaši attiecas uz:* dzīvojamo māju (tajā skaitā arī dzīvokļu) īpašniekiem un nomniekiem;
* dzīvojamo māju (tajā skaitā arī dzīvokļu) pārvaldniekiem (tajā skaitā arī pašvaldību kapitāl-sabiedrībām);
* dzīvokļu īpašnieku kooperatīvajām sabiedrībām un to biedriem;
* pašvaldībām;
* PVN maksātājiem, kas organizē un sniedz kultūras pakalpojumus (teātra un cirka izrādes, koncertus) un neatbilst PVN atbrīvojumā noteiktajam šo pakalpojumu sniedzēju lokam;
* Personas, kas iegādājas teātra un cirka izrāžu, koncertu ieejas biļetes

Likumprojekta tiesiskais regulējums ietekmē arī VID. |
| 2. | Tiesiskā regulējuma ietekme uz tautsaimniecību un administratīvo slogu | Nosacījuma, ka ar PVN neapliek dzīvojamo māju pārvaldīšanas pakalpojumu, atcelšana palielinās dzīvojamo māju pārvaldīšanas pakalpojuma izmaksas un ietekmēs tās personas, kas saņem minētos pakalpojumus.Latvijas Pašvaldību savienība ir informējusi ka, palielinoties dzīvojamo māju pārvaldīšanas pakalpojuma izmaksām, varētu pieaugt pašvaldību izdevumi dzīvokļa pabalsta izmaksām pašvaldības trūcīgajiem un maznodrošinātajiem iedzīvotājiem, tādejādi ietekmējot pašvaldību sociālo budžetu.Administratīvais slogs varētu ietekmēt tās personas, kas nodarbojas ar dzīvojamo māju (tajā skaitā arī dzīvokļu īpašumu) pārvaldīšanu, bet nav reģistrēti PVN maksātāji. Minētajām personām, sasniedzot noteikto ar PVN apliekamo darījumu apjomu, proti, 50 000 *euro*, būs jāreģistrējas VID PVN maksātāju reģistrā un attiecīgi jāiesniedz VID taksācijas perioda PVN deklarācijas un jāpilda citi normatīvajos aktos noteiktie pienākumi. Jāatzīmē, ka, ja persona, kas sniedz dzīvojamo māju pārvaldīšanas pakalpojumus, jau ir reģistrēts PVN maksātājs, tad tam administratīvais slogs samazināsies, jo būs vienkāršāka PVN rēķinu izrakstīšana, kā arī veikto darījumu uzskaite. Pēc likumprojekta stāšanās spēkā reģistrētam PVN maksātājam būs tiesības atskaitīt kā priekšnodokli no citiem reģistrētiem PVN maksātājiem saņemtajos PVN rēķinos norādītas PVN summas par iegādātajām precēm un saņemtajiem pakalpojumiem dzīvojamo māju pārvaldīšanas pakalpojumu nodrošināšanai. PVN maksātāja, kas pēc grozījumu spēkā stāšanās neatbildīs likumā noteiktajam personu lokam, kurām ir tiesības piemērot PVN atbrīvojumu, sniegtie kultūras pakalpojumi (teātra un cirka izrādes, koncerti) būs apliekami ar PVN. Tādējādi, ja minētais PVN maksātājs nebija reģistrēts VID PVN maksātāju reģistrā un tā ar PVN apliekamo darījumu apjoms 12 mēnešos pārsniedz 50 000 *euro*, tādā gadījumā tam būs jāreģistrējas VID PVN maksātāju reģistrā un saskaņā ar PVN regulējošajos normatīvajos aktos noteikto būs jāpilda pienākumi, kas attiecas uz reģistrētajiem PVN maksātājiem.Veicot PVN administrēšanu, VID izmantos līdz šim izmantotās informācijas sistēmas.VID atbilstoši Valsts pārvaldes iekārtas likumā noteiktajam pieprasa no attiecīgās iestādes vai PVN maksātāja informāciju, kas nepieciešama, lai pārliecinātos par deleģējuma līguma esamību un tā saturu. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.** | Turpmākie trīs gadi (*euro*) |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar 2015.gadu | izmaiņas, salīdzinot ar 2015.gadu | izmaiņas, salīdzinot ar 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | +12 441 000 | +25 518 000 | +25 518 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | +12 441 000 | +25 518 000 | +25 518 000 |
| *t.sk. pievienotās vērtības nodoklis* | 0 | 0 | +12 441 000 | +25 518 000 | +25 518 000 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | +12 441 000 | +25 518 000 | +25 518 000 |
| 3.1. valsts pamatbudžets |  |  | +12 441 000 | +25 518 000 | +25 518 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) |  |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | PVN dzīvojamo telpu apsaimniekošanaiAnalizējot PVN deklarāciju datus[[1]](#footnote-1) par 2014. gada un 2015. gada pirmā pusgada, ar PVN neapliekamiem darījumiem no NACE red.2 klasifikācijas koda 68.32 (nekustamā īpašuma pārvaldīšana par atlīdzību vai uz līguma pamata) darījumu apjoma modelētā bāze 2016. gadam ir noteikta 118,612 milj. *euro*.Pieņemot, ka 10% no NACE red.2 klasifikācijas koda 68.32 ar PVN neapliekamo darījumu apjomu veido sniegtie pakalpojumi iedzīvotājiem par dzīvojamo telpu īri, tad ar PVN neapliekamo darījumu apjoms dzīvojamo māju uzturēšanas un apsaimniekošanas pakalpojumiem, ko sniedz dzīvojamo māju apsaimniekotāji saskaņā ar dzīvojamo māju (tajā skaitā arī dzīvokļu) pārvaldīšanas līgumiem, 2016. gadā būs 106,751 milj. *euro.*Nekustamā īpašuma pārvaldīšanas par atlīdzību vai uz līguma pamata fiskālās ietekmes aprēķins*, milj. euro*

|  |  |
| --- | --- |
| 2016.g. prognozētais ar PVN neapliekamo darījumu apjoms | 118,612 |
| 2016.g. prognozētie sniegtie pakalpojumi par dzīvojamo telpu īri (10%) | 11,861 |
| 2016.g. prognozētais apjoms, neieskaitot pakalpojumus par dzīvojamo telpu īri | 106,751 |
| PVN standartlikme | 21 % |
| Gada fiskālā ietekme, *euro* | 22,418\* |

Izslēdzot PVN likuma 52.panta pirmās daļas 25.punkta “b” apakšpunktu, kas paredz, ka ar PVN neapliek dzīvojamās mājas pārvaldīšanas pakalpojumu saskaņā ar pārvaldīšanas līgumā iekļautajiem maksājumiem, un PVN likuma 52.panta pirmās daļas 8.punkta “b” apakšpunktu, kas paredz, ka ar PVN neapliek dzīvokļu īpašnieku kooperatīvo sabiedrību biedriem sniegtos dzīvojamo māju uzturēšanas un pārvaldīšanas pakalpojumus, un piemērojot minētajam pakalpojumam PVN standartlikmi 21% apmērā, ietekme uz valsts budžeta ieņēmumiem, ņemot vērā PVN maksāšanas kārtību valsts budžetā un PVN likuma grozījumu stāšanos spēkā ar 2016. gada 1.jūliju, 2016. gadā būs 9,341 milj. *euro*, 2017. un 2018. gadā 22,418 milj. *euro* (katru gadu).PVN kultūras pakalpojumiemAnalizējot PVN deklarāciju datus[[2]](#footnote-2) par 2014.gadu (informācija sagatavota 2015. gada augustā), ar PVN neapliekamiem darījumiem no NACE red.2 klasifikācijas koda 90.0 (radošas, mākslinieciskas un izklaides darbības) ar PVN neapliekamo darījumu kopsumma bija 14,8 milj. *euro* (neskaitot valsts un pašvaldību kapitālsabiedrības un iestādes).Precizējot PVN atbrīvojuma piemērošanu kultūras pakalpojumiem, un nosakot, ka atsevišķām kultūras institūcijām, kuras sniedz kultūras pakalpojumus, vairs nebūs piemērojams atbrīvojums no PVN, (tiks piemērota PVN standartlikme 21%), ietekme uz valsts budžeta ieņēmumiem 2016.gadā un turpmāk ir aprēķināta 3,1 milj. *euro* (katru gadu). Aprēķins: 14,8\*21%=3,1 *euro*. Ietekme uz valsts budžeta ieņēmumiem ir aprēķināta ņemot vērā PVN maksāšanas kārtību valsts budžetā un PVN likuma grozījumu stāšanos spēkā 2016. gada 1. janvārī. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar likumprojekta ieviešanu Finanšu ministrija izstrādās grozījumus Ministru kabineta 2013. gada 3. janvāra noteikumos Nr. 17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” (turpmāk - MK noteikumi Nr. 17). Grozījumi nepieciešami, jo tiek izslēgts PVN likuma 52. panta pirmās daļas 25. punkta “b” apakšpunkts, kura piemērošanu skaidro MK noteikumu Nr. 17. 56., 57. un 58.punkti.Finanšu ministrija nodrošina grozījumu MK noteikumos Nr. 17 sagatavošanu. |
| 2. | Atbildīgā institūcija | Finanšu ministrija |
| 3. | Cita informācija | Atbilstoši Ministru kabineta sēdes 2015. gada 27. janvāra protokollēmumā Nr. 5, 81. § noteiktajam, Ekonomikas ministrijai sadarbībā ar Vides aizsardzības un reģionālās attīstības ministriju un Finanšu ministriju līdz 2015. gada 30. decembrim ir jāizvērtē un nepieciešamības gadījumā jāsagatavo un līdz 2016. gada 1. aprīlim jāiesniedz izskatīšanai Ministru kabinetā grozījumu normatīvajos aktos attiecībā uz dzīvojamās mājas pārvaldīšanas pakalpojumiem, lai pēc grozījumu veikšanas PVN likumā neveidotos pretrunas ar dzīvojamās mājas pārvaldīšanas pakalpojumu jomu regulējošajiem normatīvajiem aktiem.Saskaņā ar Ministru kabineta 2015.gada 25.augusta sēdes protokollēmuma Nr.41 43.§ “Informatīvais ziņojums “Par iespējām palielināt ieņēmumus”” 6.punktu Ekonomikas ministrijai sadarbībā ar Vides aizsardzības un reģionālās attīstības ministriju un Finanšu ministriju nepieciešamības gadījumā sagatavot un līdz 2015.gada 11.septembrim iesniegt izskatīšanai Ministru kabinetā grozījumus normatīvajos aktos attiecībā uz dzīvojamās mājas pārvaldīšanas pakalpojumiem, lai pēc grozījumu veikšanas Pievienotās vērtības nodokļa likumā neveidotos pretrunas ar dzīvojamās mājas pārvaldīšanas pakalpojumu jomu regulējošajiem normatīvajiem aktiem. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2006. gada 28. novembra direktīva 2006/112/EK par kopējo pievienotās vērtības nodokļa sistēmu.Likumprojekts ir jāpieņem saistībā ar Eiropas Komisijas 2014. gada 26. novembra formālo paziņojumu pārkāpuma procedūras lietā Nr. 2014/2233. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2006. gada 28. novembra direktīva 2006/112/EK par kopējo pievienotās vērtības nodokļa sistēmu. |
| A | B | C | D |
| 2. panta 1. punkta c) apakšpunkts | likumprojekta 1.panta pirmā, otrā un piektā daļa, kā arī 2.pants (attiecīgi likuma pārejas noteikumu 24.punkts)  | Ieviests pilnībā | Nav attiecināms |
| 132.panta 1.punkta “n” apakšpunkts | likumprojekta 1.panta trešā daļa | Ieviests pilnībā | Nav attiecināms |
| 133.panta 1.punkta “a” apakšpunkts | likumprojekta 1.panta trešā daļa | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | PVN direktīvas 132.panta 1.punkta “n” apakšpunkts paredz rīcības brīvību dalībvalstij noteikt kultūras organizācijas, kuras ir tiesīgas piemērot PVN atbrīvojumu attiecībā uz kultūras pakalpojumiem, tādējādi ar likuma grozījumiem tiek precizēts personu loks, lai nošķirtu kultūras institūcijas, kuras pasākumus rīko komerciālu mērķu sasniegšanai, no kultūras institūcijām, kuras pasākumus rīko sabiedriskā labuma darbības ietvaros un kultūrpolitikas mērķu sasniegšanai. PVN direktīvas 133.panta 1.punkta “a” apakšpunkts (kas paredz dalībvalsts tiesības noteikts, ka valsts atzītās kultūras organizācijas nedrīkst pastāvīgi censties gūt peļņu, bet peļņa, kas radusies, ir jānovirza pakalpojumu turpināšanai un uzlabošanai) jau ir pārņemts PVN likuma 52.panta otrajā daļā un ir plānots saglabāt esošo nosacījumu, lai sasniegtu PVN atbrīvojuma pastāvēšanas mērķi un šis regulējums tiktu saskaņots ar kultūras institūciju regulējumu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Pēc likumprojekta „Grozījumi Pievienotās vērtības nodokļa likumā” pieņemšanas galīgajā lasījumā Saeimā un izsludināšanas oficiālajā izdevumā “Latvijas Vēstnesis”, Latvijai attiecībā uz likumprojekta 1.panta pirmajā, otrajā un piektajā daļā, kā arī 2.pantā (attiecīgi likuma pārejas noteikumu 24.punkts) veiktajiem grozījumiem ir pienākums sniegt paziņojumu Eiropas Komisijai.  |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Cita informācija | Nav |  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par grozījumiem tiks publicēta Finanšu ministrijas un Ministru kabineta mājas lapā, kā arī plānotas komunikācijas aktivitātes saistībā ar šo projektu. 2014.gada martā Finanšu ministrija par plānotajiem grozījumiem attiecībā uz PVN atbrīvojuma dzīvojamās mājas pārvaldīšanas pakalpojumiem izslēgšanu no PVN likuma ir informējusi VID, Ekonomikas ministriju, Latvijas Pašvaldību savienību, Latvijas Lielo pilsētu asociāciju, Latvijas Namu pārvaldītāju un apsaimniekotāju asociāciju, kā arī Privatizācijas aģentūru. |
| 2. | Sabiedrības līdzdalība projekta izstrādē | Tā kā grozījumi attiecībā uz PVN atbrīvojuma dzīvojamās mājas pārvaldīšanas pakalpojumiem izslēgšanu no PVN likuma veikti, lai nodrošinātu PVN likuma atbilstību PVN direktīvas regulējumam un jautājums skar valsts intereses, sabiedrības līdzdalības pasākumi nav veikti.Sabiedrības līdzdalības pasākumi nav veikti arī attiecībā uz kultūras pakalpojumiem, jo ar grozījumiem tiek precizēta PVN atbrīvojuma piemērošana atbilstoši PVN direktīvas regulējumam un mērķim.  |
| 3. | Sabiedrības līdzdalības rezultāti |  Projekts šo jomu neskar |
| 4. | Cita informācija |  Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID kā PVN administrējošā institūcija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Netiek radīta jauna pārvaldes funkcija un jauna institūcija, kā arī esošu institūciju likvidācija vai reorganizācija.VID esošo funkciju ietvaros nodrošinās PVN summas, ko iemaksājuši PVN maksātāji, administrēšanu. |
| 3. | Cita informācija | Nav |

Finanšu ministra vietā-

satiksmes ministrs A. Matīss

07.09.2015. 17:00

3308

S.Frienberga

Finanšu ministrijas

Netiešo nodokļu departamenta

Pievienotās vērtības nodokļa nodaļas

vecākā referente

tālr.:67083849

e-pasts: Sintija Frienberga@fm.gov.lv

S.Ozola

Finanšu ministrijas

Netiešo nodokļu departamenta

Pievienotās vērtības nodokļa nodaļas

vadītāja

tālr.:67095685

e-pasts: Sintija Ozola@fm.gov.lv

1. Dati aprēķinam ir atlasīti no VID informācijas sistēmas PVN deklarāciju datiem par 2014. gadu un 2015. gada pirmo pusgadu. Lai veiktu aprēķinus, nepieciešamā nozare tika atlasīta pēc NACE red.2 klasifikācijas koda 68.32 „Nekustamā īpašuma pārvaldīšana par atlīdzību vai uz līguma pamata”, izmantojot informāciju par PVN deklarācijas rindiņu „Ar PVN neapliekamie darījumi”. [↑](#footnote-ref-1)
2. Dati aprēķinam ir atlasīti no VID informācijas sistēmas PVN deklarāciju datiem par 2014. gadu. Lai veiktu aprēķinus, nepieciešamā nozare tika atlasīta pēc NACE red.2 klasifikācijas koda 90.00 „ Radošas, mākslinieciskas un izklaides darbības”, izmantojot informāciju par PVN deklarācijas rindiņu „Ar PVN neapliekamie darījumi”. [↑](#footnote-ref-2)